《次项公送别韵就别陈奉祠诸公》
明代·程通

百岁交情自古难，才于好处又间关。有诗留别知君厚，无物赠行非我悭。

杯酒忍听三叠曲，片云知隔几重山。天高海阔多鸿雁，无惜音书数往还。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。